section_heading: Radnja
paragraph_text: Prekrasnu mladu Dolores Carrero (Danna Garcia) svi u gradu zovu Lola, i svi je se trude izbjegavati. Kada je imala samo jedanaest godina, njezin je samohrani otac rudar poginuo, ostavivši je u nemilosti zemljoposjednika Aquilesa Barraze (Gustavo Angarita), ekstravagantnog pokvarenjaka. Očajnički pokušavajući pobjeći, Lola je utočište potražila kod svoje tete, gdje također nije našla ništa dobro. Okrutna stara gospođa Lolu je tjerala raditi neprimjerene poslove, zbog čega se djevojka bila pobunila. Neočekivan slijed događaja izazvao je tetinu nesreću, zbog čega se Lola osjećala krivom. Nemajući gdje dalje otići, Lola se vraća u svoj rodni grad Hornero, gdje se počinje skrivati na groblju. Tamo je pronalazi čuvar, koji je iz samilosti i smatrajući je mentalno zaostalom, ne prijavi vlastima. Međutim, vrlo brzo ljudi primijete prisutnost nepoznate djevojke na groblju, počinjući širiti priče o nemirnoj duši koja živi na groblju, pateći zbog starih grijeha. Naposljetku, Lolu uhapsi gradski komesar Elias Romero (Herbert King), te je zaključa u zatvorske tamnice. A želi je poslati i u ludnicu.